Wong Sikka

Wong Sikka inggih punika komunitas adat sané wénten ring Kabupaten Sikka, Flores sisi Kangin, Pulo Flores, Nusa Tenggara Timur. Krama sané ngranjing dados wong sikka akéhnyané sawetara 350.000 diri. Wong Sikka embas saking keturunan Ata Tawa Tana (pribumi) sareng Ata Pano Main (krama saking benua tiosan) sané keni asimilasi duké nguni.

Wong Sikka kapah dados kalih etnis sané ageng inggian punika, Wong Sikka Krowe lan Wong Tana Ai. Wong Tana Ai madué kalih soroh inggih punika Tana Ai Krowin miwah Tana Ai Muhang. Parinama Sikka taler pinaka parinama desa sané magenah ring Kecamatan Lela. Desa Sikka puniki madué jarak 30 km saking Maumere, ibu kota Kabupaten Sikka. Duké nguni, desa Sikka  pinaka genah pusat pamrintahan kerajaan Sikka lan dados genah kapartama sané karauhin olih Bangsa Portugis ring Flores.

 Basa 
Basa sané kaanggén olih wong Sikka inggih punika Basa Sikka utawi Basa Krowe utawi Sara Krowe. Basa Krowe madué dialek sané matiosan sareng Basa Tana Ai Muhang, nanging masaih sareng Basa Tana Ai Krowin. Akéh jadma sané nganggen basa Krowe lan Kworin langkung saking150.000 diri, dadosnyané akéhan wong Sikka sané nganggén basané puniki.

 Ekonomi 
Kauripan krama wong Sikka akéhan sané ngandelang pertanian. Wénten makudang-kudang entik-entikan tani sané dahat mabuat ring kauripan wong Sikkané, inggian punika sekadi coklat, nyambu mété, miwah kopra. Lianan ring petani, krama wong Sikka taler wénten sané maubuh-ubuhan, sekadi ngubuh sampi, kebo, céléng, miwah sané tiosan tur wénten sané madué geginan dados bendéga. 

Krama istri Wong Sikka akéh sané ngamargiang swagina nenun kain. Kain tenun sané kakaryanin sekadi kain tenun krowe sané madué motif khas, madasar antuk warna selem, coklat, pelung, miwah sané tiosan. Kain tenun sané kaasilang olih wong Sikka taler madué makudang-kudang corak, ketahnyané macorak okukire. Corak puniki madué wentuk gegambaran bendega, jukungan, udang, lan yuyu. Coraké puniki nganutin carita leluhur krama irika, inggian sub-etnis Sikka duké nguni madué geginan dados bendéga sané wikan pisan. Lianan ring punika taler wénten corak mawarani sané madué wétuk sekadi bunga mawa miwah wénten corak anjo. Tenun ikat krowe puniki dados tenun ikat sané pinih pertama ngamolihang sertifikat indikasi geografis olih Jenderal Kekayaan Intelektual Kementerian Hukum dan Ham duk tanggal 8 maret 2017. Sertifikat puniki madué tetujon mangdané sida nyaga nilai intelektual saking kain tenuné punika.

 Pustaka